สวัสดีค่ะ คือมีอาการเจ็บหน้าอกข้างซ้ายระดับความเจ็บเหมือนรู้สึกโดนเอาของมีคมมาทิ่ม เจ็บจนน้ำตาไหล บางครั้งอยู่เฉยๆก็จะรู้สึกเจ็บหน้าอกได้เหมือนกัน มีอาการหอบเหนื่อยง่ายกว่าปกติ เวลาหายใจจะรู้สึกหายใจไม่อิ่ม เป็นแบบนี้ตั้งแต่เดือนธันวาคมแต่ไม่ถี่ แต่จะเป็นบ่อยมากขึ้นช่วงหลังๆ ลักษณะอาการแบบนี้เข้าข่ายโรคหัวใจมั้ยคะ
สวัสดีค่ะ ZhenZhen,อาการเจ็บหน้าอกข้างซ้าย หอบเหนื่อยง่าย หายใจไม่อิ่ม อาจเกิดจาก1. การบาดเจ็บที่กล้ามเนื้อบริเวณหน้าอก จากการใช้งานหนัก หรือใช้งานมากไป เช่น ยกของหนัก ออกกำลังกายหรือเล่นกีฬาที่ใช้กล่ามเนื้อหน้าอกมากไป เช่น ยกเวท วิดพื้น หรือมีการเคลื่อนไหวผิดท่าทันทีทันใด การเกิดอุบัติเหตุกระแทกที่หน้าอกโดยตรง เช่น การถูกต่อย ถูกชก ถูกชน เป็นต้น อาการปวดมักจะสัมพันธ์กับการเคลื่อนไหวของหน้าอก เช่น การเอี้ยวตัว บิดตัว ยกของหนัก หรือการหายใจเข้าลึกๆ ไอ หรือจาม มักมีจุดที่กดเจ็บชัดเจน2. กระดูกอ่อนซี่โครงอักเสบ มักจะปวดหลายตำแหน่งแต่เป็นข้างเดียว อาการปวดจะเป็นแบบแปล๊บๆ หรือคล้ายมีอะไรกดทับและมีอาการเจ็บเวลากดที่ตำแหน่งของกระดูกอ่อน อาการปวดจะมากขึ้นเมื่อมีการเคลื่อนไหวของหน้าอก การหายใจเข้าลึกๆ ไอ หรือจาม สาเหตุจะคล้ายกับการบาดเจ็บที่กล้ามเนื้อบริเวณหน้าอก3. มีน้ำในช่องเยื่อหุ้มปอด อาการคือ เจ็บหน้าอก แน่นหน้าอก หายใจลำบาก เหนื่อย หายใจเร็ว ไอ สะอึก นอนราบไม่ได้ ต้องนอนเอนตัวหรือนั่ง เป็นต้น4. ช่องเยื่อหุ้มปอดมีอากาศ จะมีอาการเจ็บหน้าอกข้างใดข้างหนึ่ง และยิ่งเจ็บมากขึ้นเมื่อหายใจเข้า อาจเจ็บร้าวไปที่ไหล่ได้ มักมีอาการเหนื่อยร่วม อาจเกิดเองโดยไม่มีสาเหตุ หรือมีโรคในปอดต่างๆ เช่น ปอดบวม วัณโรคปอด หอบหืด โรคพังผืดในปอด มะเร็งปอด เป็นต้น หรือจากอุบัติเหตุ เช่น แผลจากการถูกแทง ถูกรถชน หรือปอดแตกหลังเล่นกีฬา5. เยื่อหุ้มปอดอักเสบ อาการเจ็บหน้าอกจะเป็นแบบเจ็บแปล๊บๆ โดยจะเจ็บมากขึ้นเมื่อหายใจเข้าและออกลึกๆ อาจเจ็บร้าวไปที่ไหล่และที่หลัง อาการจะดีขึ้นเมื่อหายใจเบาๆ หรือนอนตะแคงทับปอดข้างที่มีการอักเสบไว้ สาเหตุอาจมาจากการมีน้ำในช่องเยื่อหุ้มปอด หรือช่องเยื่อหุ้มปอดมีอากาศดังข้างต้น รวมถึง ปอดบวม วัณโรคปอด มะเร็งปอด โรคภมูิแพ้ตนเองชนิดต่างๆ เยื่อหุ้มหัวใจอักเสบ เป็นต้นสำหรับโรคหลอดเลือดหัวใจ อาการเจ็บหน้าอกจะเกิดขึ้นในขณะที่ออกแรงทำงาน และอาจมีอาการเหนื่อยหอบ หายใจไม่อิ่มร่วมด้วยได้ โดยอาการจะเป็นมากจนต้องหยุดสิ่งที่ทำอยู่ และนั่งพัก อาการก็จะดีขึ้น ดังนั้น หากอาการเจ็บหน้าอกมีเกิดขึ้นขณะที่อยู่เฉยๆ ก็แสดงว่าไม่น่าเกิดจากโรคหลอดเลือดหัวใจค่ะหากอาการเจ็บหน้าอกเป็นมานานหลานสัปดาห์แล้ว แนะนำควรพบแพทย์เพื่อตรวจหาสาเหตุค่ะในเบื้องต้น ควรงดการการทำงานหนักต่างๆ เช่น ยกของหนัก เข็นของหนัก งดการออกกำลังกาย อาจใช้การประคบร้อนบริเวณที่ปวด หากปวดมาก อาจทานยา เช่น ยาคลายกล้ามเนื้อ ยาแก้ปวดต่างๆ เช่น ไดโลฟีแนค (diclofenac) ไพรอกซิแคม (piroxicam) เป็นต้น